
UVOD 


. U ovom radu ćemo iznijeti kliničku sliku, pato- 
loško-anatomski nalaz, patogenezu i liječenje konja, 
otrovanih biljkom vučjom stopom (Aristolochia cle- 
matitis L.), a na osnovi kliničke slike 119 otrovanih 
grla, patološko-anatomskog nalaza 24 uginula i dva 
ubijena grla, te pokusnog trovanja jednog grla. 

Do trovanja je došlo poslije hranjenja konja, 
kroz 3—7 dana, sa po 5 kg sijena u prosjeku, koje 
je sadržavalo 2—13% vučje stope. 

Većina podataka, i zaključaka se temelji na vie 
nim zapažanjima, ali jedan dio potječe i iz doku- 
mentacije o liječenju i sekciji, koje su izvršili trupni 
veterinari (majori Vasiljević i Židan, i veterinari 
pozvani na vježbu Pučko i Vrečar). Pokusno trova- 
nje jednog grla smo izvršili zajedno sa majorom 
Dražinom. h 

Botaničku analizu sijena je vršio Zavod za bota- 
niku Veterinarskog fakulteta u Zagrebu, a histološke 
pretrage na osam uginulih grla — Zavod za pato- 
lošku anatomiju Veterinarskog fakulteta u Zagrebu. 
Botanička analiza sijena je bila negativna na druge 
otrovne i štetne trave, a klinička slika pokusnog 
grla otrovanog sijenom koje je sadržavalo 20% 
vučje stope, je bila u suštini istovjetna sa onom kod 
prirodno otrovanih. 





Namjena ovog stručnog rada je u prvom redu 
praktične, pedagoške prirode, kako bi naš veterinar- 
ski kadar upoznao najočitije glavne kliničke simpto- 
me, patološko-anatomsku sliku i liječenje otrova- 
nih grla. 

Većina iznijetih činjenica i postavki se temelji 
na jednostavnim, terenskim metodama kliničke di- 
jagnostike i rezultatima sekcije. Ovo je možda (uzev 
u obzir glavnu namjenu rada) prije prednost, nego 
nedostatak rada, jer će i eventualne nove slučajeve 
trovanja veterinar praktičar uočavati i dijagnosti- 
cirati na sličan način i sličnim pomagalima kao i mi. 
Zaključci iznijeti u ovom radu, dakako, nisu konačni, 
nego ih treba provjeriti daljnjim kliničkim i labora- 
toriskim ispitivanjima. Napominjemo, da smo u vezi 
sa patogenezom ovog trovanja već započeli sistemat- 
ska biokemijska istraživanja. 

Podaci o trovanju konja vučjom stopom iz nama 
pristupačne inostrane literature su vrlo stari ili 
nepotpuni, jer se uglavnom ograničavaju samo na 
nepotpunu kliničku sliku trovanja. Tu literaturu je 
već naveo Lapčević (18) u svojoj eksperimentalnoj 
studiji i mi je nećemo ovdje posebno navoditi. Inte- 
resantno je da u šestom izdanju Frčhnerove »Lehr- 


buch der Toxilogie fir Tier&rzte« iz 1950 godine: 


nema ni riječi o vučjoj stopi, dok se u petom izdanju 
iz 1927 još navode simptomi trovanja konja, publi- 
cirani 1850 i 1891 godine. 

Kudikamo pregledniju i potpuniju sliku tro- 
vanja vučjom stopom je dao Lapčević u opisu ekspe- 
rimentalnog trovanja dvaju konja (18) i u opisu 
simptoma prirodnog trovanja deset konja u Kovinu 
(19). Klinička slika opisanih slučajeva se u biti slaže 
sa najlakšim našim slučajevima trovanja. U našim 
najtežim slučajevima trovanja nedostajali su neki 

simptomi navedeni u starijoj inostranoj literaturi: 
midrijaza, poremećaji vida, konvulzije i opadanje 
dlake. 


VUČJA STOPA (ARISTOLOCHIA CLEMATITIS L.) 
Opis biljke 


Aristolochia clematitis L. (vučja stopa, vučja ja- 
buka, kokotinja, zečja lubenica, jabučina, jabučnjak, 


vučijak, vučica) je zeljasta višegodišnja biljka sa pod-. 


zemnom i nadzemnom stabljikom. Podzemna stab- 
ljika (podanak-rhizoma), koja se pod zemljom grana 
i puzi, je člankovita, žuto-smeđe boje i tanka. Nad- 
zemni dio stabljike dostiže visinu od 25—80 cm, 
zeljast je, jednostruk, uspravan, u gornjem dijelu na 
jednu stranu savijen, uzdužno izbrazdan, žućkasto- 
zelene boje kao i lišće. Cijela biljka ima jak, speci- 
fičan, »voćni« miris. 

Lišće dugo do 10 em smješteno je izmjenično 
na dugim peteljkama. List je okrugao — jajolik, na 
bazi srcoliko usječen, na rubu malo nazubljen, sa 
sedam dlanoliko razgranjenih žila. 

U pazušcu listova se nalazi od tri do osam cvje- 
tova. Oni su dvospolni, dugi oko 2,5 cm, blijedožuti, 
jaka neugodna mirisa, koji podsjeća na trulež; imaju 
oblik cijevi, jabučasto proširene pri dnu, koja je 
nastala  srašćivanjem ocvijeća  (perigona). Biljka 
cvjeta u maju i junu. Cvjetovi se oplođavaju na in- 
teresantan način: ni jedan kukac, koji uđe kroz uski 


.otvor u cvijet, ne može izići prije nego se cvijet 


oplodi, jer mu to ne dopuštaju dlačice na cvijetu, 
koje su okrenute prema unutrašnjosti. 

Plod je tobolac kruškolikog oblika i blijedozelene 
boje, a kad se osuši više je orašast, sa sve tamnijom 

bojom, do zagasitosmeđe. Dug je 2—4 cm, sa 6 seg- 
menata, od kojih svaki sadrži po jedan sloj sjemenki. 
Kad se osuši, tobolac puca uzduž granica pojedinih 
segmenata. Često biljka nema ni jednog ploda. 

Sjemenke su trokutaste (stranice trokuta su 
duge 0,3—1 cm), plosnate, svijetlosmeđe boje, sa 
mekanim spužvastim vanjskim slojem. U jednom to- 
bolcu ima prosječno 70—"75 sjemenki. 


Rasprostranjenost i mjesta na kojima raste biljka 


Biljka je raširena u južnom dijelu Francuske, 
Srednjoj Evropi, na Balkanu, Kavkazu i u Maloj 
Aziji. Kod nas je raširena u Istri, Hrvatskoj, na oto- 
cima, u Bosni i Hercegovini, Crnoj Gori, Srbiji i Ma- 
kedoniji. Prema Bonnieru (3), voli nizinsko vapne- 
nasto tlo i topliju klimu, a ne raste na mjestima iznad 
800 m nadmorske visine. 

Raste uz rubove i međe vinograda, oranica i 
šuma, uz živice, plotove, puteve, drenažne kanale, 
zidove i žbunje, u šipražju, na ruševinama, željeznič- 
kim nasipima, obalama rijeka, zidovima, krševitim 
žbunatim obroncima, na vrleti, u blizini naselja. 
Može se naći u velikoj množini na zapuštenim i ne- 
obrađivanim njivama, vinogradima i povrtnjacima, 
a i livadama. Ne raste na dobroj, njegovanoj livadi 
— 'sjenokoši — i uređenom pašnjaku. 

Vučja stopa je korovska i otrovna biljka, koja 
se teško iskorenjuje, jer iz podanka svake godine 
niče novi pup, iz kojeg se opet razvija nova jedno- 
godišnja nadzemna stabljika. 

Iz podataka, koje smo dobili od seljaka iz Posa- 
vine, od Zagreba .do Siska, biljke ima najviše na za- 
puštenim oranicama, osobito na onima, gdje se sije 
kukuruz, jer se ne uništava kosidbom, kao što je to 
slučaj na djeteliništu. Isto tako se često nađe na 

neuređenim oranicama, među zobi i pšenicom. Ima 
je i na mladom djeteliništu, na kome je prethodne 
godine sijana neka žitarica, ali idućih godina ubrzo 
nestane, jer joj česta košnja poremećuje rast i umna- 
žanje. Isto tako se može prve godine naći na mladoj 
livadi, na zemlji, koja je prije bila oranica. Seljaci 
su nam rekli, da u-njihovom kraju najviše raste na 
crnici, a slabije na pjeskovitoj zemlji. 


Nalaz biljke u sijehu i slami 


Postotak vučje stope, koji smo nalazili u sijenu 
i slami, je jako varirao. Naše iskustvo se temelji na 
pregledu više stotina bala sijena otkupljenog sa 
područja od Sunje do Jasenovca, sa lijeve i desne 
strane Save. Pri pregledima nailazili smo na bale 
samo sa nekoliko stručaka nadzemne stabljike, kao 
i na bale koje su pretežno sadržavale vučju stopu 
(i do 80%). Najčešće su bale sijena sadržavale 8 do 
13% vučje stope. 

Biljka se lako zapazi u otvorenim balama, jer 
poslije sasušenja potamni, pa sa svojom žuto-sme- 
đom, do zagasito-smeđom bojom jako odudara od 
okoline. Sasušena biljka je vrlo lomljiva i ima jak 
specifičan miris (donekle sličan mirisu loše vrste du- 
hana), koji postaje još intenzivniji ako se lišće i 
stabljika izmrve među dlanovima. 

Vanjskim pregledom bala ne može se dobiti 
niti približni uvid o postotoku vučje stope u sijenu, 
jer se lišće i stabljika prilikom pakovanja i tran- 
sporta izmrve i ispadnu iz bale. Međutim, u unu- 
trašnjosti bale se mogu naći dobro sačuvane, čitave 
stabljike sa lišćem, koje se, obično, ne nalaze poje- 
dinačno, nego njih pet do deset zajedno. 

Količina plodova u pojedinim balama je bila 
relativno mala i nije bila u očekivanom odnosu sa 

količinom biljke nađene u sijenu. Tako smo u jednoj 
bali, koja je sadržavala 20% biljke, našli samo tri 
čitava tobolca i nešto sjemenki u trinju, a kod nekih 
bala (sa oko 10% biljke) od dvadeset do trideset plo- 
dova. Nije uopće bilo bala kod kojih bi broj plodova 
bio veći od trideset, što nas je uvjerilo, da je u našim 
slučajevima do trovanja došlo u prvom redu zbog 
uzimanja stabljike sa lišćem. Na stabljici nismo na- 
lazili cvjetove, jer je kosidba vršena u periodu kada 
su neoplođeni, sasušeni cvjetovi već bili otpali sa 
stabljike. d 

U upoređenju sa ostalim travama u sijenu, vučja 
stopa je relativno dosta teška: dvadeset suhih stablji- 
ka, dužine oko 40 cm, je teško oko 40 grama, a pro- 
sječna težina plodova iznosi 2,5 grama. 

Biljku smo u sličnim postocima, ali mnogo ređe, 
.mogli naći u zobenoj i u pšeničnoj slami, gdje se 
kudikamo lakše uočava. Imajući u vidu da većina 
konja pojede dio prostirke, postoji mogućnost tro- 
vanja i slamom za prostirku, koja sadrži vučju stopu. 

Pri pregledu oko četrdeset kola livadskog sijena 
na zagrebačkom sajmištu, nismo mogli pronači vučju 
stopu, dok smo je pronalazili u vrlo malim količi- 
nama u djetelini, košenoj zobi i pšeničnoj slami. 

Pošto su se naše jedinice snabdijevale sijenom 
i slamom i prethodnih godina iz Posavine, od Sunje 
do Jasenovca, pokušali smo doznati, da li je i tada 
sijeno imalo izvjestan postotak vučje stope i da li je 
bilo trovanja ovom biljkom. Nažalost, to nismo 
mogli utvrditi, ali nas je to potsjetilo na niz obolje- 
nja i uginuća sa dijagnozom »intoxicatio ab alimen- 
tis«, čiji su simptomi bili djelomično nalik na tro- 
vanja vučjom stopom utvrđena u 1953 godini. 
Možda su atmosferske prilike u 1953 g. pogodovale 
rastu biljke, ili se samo radilo o nestručnom i ne- 

odgovornom radu otkupnih organa nabavljačkih 
poduzeća. ? 4 

Biljka se vrlo teško izdvaja iz sijena, jer je 
lomljiva, pa čestice stabljike i lišća zaostanu u sijenu, 
naročito u trinju. Prema našem iskustvu, nemoguće 
je u potpunosti izdvojiti biljku iz sijena, ako je ima 
u velikom postotku. Tako je, naprimjer, iz jedne 
bale sijena teške 50 kg, sa 20% biljke, deset ljudi 
izdvojilo vučju stopu tek poslije tri sata rada, i to 
samo djelomično, jer se i poslije izdvajanja u trinju 
nalazilo još najmanje 05 kg biljke. Izdvajanje je 
nešto lakše, ako se bala prethodno razveže i sijeno 
preko noći rasprostre. Tada će do drugog dana biljka 
nešto ovlažiti, pa ne će biti tako lomljiva. 

Imajući u vidu, da je eksperimentalnim trova- 
njem (18) dokazano da se konj može otrovati već 
sijenom koje sadrži 0,5%  vučje stope, tj. sa 2—3 
stabljike u kilogramu, onda se od početka moramo 
skeptički odnositi prema svakom pokušaju izdvaja- 
nja biljke, da bismo sijeno učinili upotrebljivim za 
konje. Izdvajanje bi, možda, došlo u obzir samo kod 
pojedinačnog i rijetkog nalaza poneke stabljike ili 
ploda u bali sijena. 


Da li su kadrovski konji otporni prema trovanju 
vučjom stopom? 


Poslije niza pokušaja davanja same biljke, ili 
pomiješane sa sijenom, seljačkim konjima na zagre- 
bačkom sajmištu, utvrdili smo, da većina konja ne 
će uopće da jede biljku niti sijeno sa njom. Samo 
poneki.od njih je pojeo vrlo malu količinu. Ovo su 
potvrdili i vlasnici konja, navodeći da u njihovom 
sijenu nema ove biljke, koju smatraju otrovnom, a 
ako se i nađe, da je konji ostave nepojedenu. 


Do sličnih rezultata smo došli kod kadrovskih 
konja, s tim da se kod njih našao veći broj onih, koji 
su htjeli da jedu ovu biljku. Mi smo iz svega ovoga 
stvorili zaključak, da sit, dobro hranjen i njegovan 
konj općenito ne uzima ovu biljku, osim rijetkih 
iznimki, koje se mogu protumačiti naročito dobrim 
apetitom i proždrljivošću. 

Međutim, mi smo se usprkos ovog zaključka 
našli pred, naoko, neobjašnjivom pojavom da su ve- 
liku većinu otrovanih grla sačinjavali popisni konji, 
a vrlo mali broj kadrovski. Neki su pokušali da ovu 
pojavu protumače »imunitetom« kadrovskih konja 
stečenim dugogodišnjim hranjenjem sijenom koje je 
sadržavalo manje količine vučje stope. Međutim, 
ovo je izgledalo ubjedljivo samo u početku, dok još 
nije oboljelo nijedno kadrovsko grlo. Kasnije ije 
praksa pokazala, da mogu oboljeti i uginuti i kadrov- 
ska grla, samo u mnogo manjem broju. Poznato je, 
uostalom da i nema imuniteta prema trovanju alka- 
loidima (koji su, vjerojatno, toksični agens u biljci), 
a u ovim slučajevima se ne može govoriti niti o po- 
stepenoj priviknutosti na alkaloid. 


Vjerojatno je uzrok ovoj pojavi u mnogo većoj 
potrebi za kabastom hranom kod popisne, nego kod 
kadrovske stoke. Popisna grla, dolaskom u jedinicu, 
iznenada prelaze sa režima ishrane pretežno kaba- 
stom hranom kod kuće (10—15 kg sijena na dan) na 
pretežno zrnastu hranu, a od voluminozne dobijaju 
svega 4—5 kg sijena na dan, zbog čega se njihov 
prošireni probavni trakt ne ispunjava dovoljno ka- 
bastom hranom. To kod njih, i uz relativno veliki 
obrok zobi, stvara stalan osjećaj gladi, koji ona uto- 
ljuju bilo na koji način: pohlepno jedu prostirku, 
grizu drvene predmete, pa jedu i sijeno sa vučjom 
stopom, potkradajući i svoga susjeda. Istovremeno, 

za vrijeme »inkubacionog« perioda do prve pojave 
masovnog trovanja, velika većina kadrovskih grla 
nerado jede i probire ovo sijeno. Dakle, objašnjenje, 
treba tražiti u mnogo većim količinama vučje stope, 
koje su u periodu do prvih alarmantnih znakova 
trovanja pojela, u prvom redu, proždrljiva popisna 
grla. Pri tome se mora uzeti u obzir da se popisna 
grla u jedinici nalaze u novim uslovima smještaja, 
njege i ekspoatacije, istrgnuta iz svoje svakidašnje 
sredine i izvrgnuta nizu nepovoljnih vanjskih utje- 
caja, a to sve slabi opće odbrambene i adaptacione 
sposobnosti njihovog organizma i pogoduje pojavi 
trovanja. Od interesa je spomenuti, da je jedino ka- 
drovsko grlo koje je uginulo zbog trovanja vučjom 
stopom bilo od prije u svojoj jedinici poznato kao 
jako proždrljivo. 


Kemijski sastav i toksično djelovanje biljke 


Ni do danas nije utvrđen točan kemijski sastav 
otrovnih tvari koje sadrži biljka. Sve se, uglavnom, 
temelji na vrlo starim kemijskim analizama, a nema 
rezultata novijih istraživanja. 

Po Wehmeru (29), podanak i ostali dijelovi 
biljke sadrže eterično ulje, gorku tvar klematidin, 
hlapljivu aristolohinsku kiselinu, kristaličnu žutu 
boju (aristolochia — žutilo), jabučnu i taninsku ki- 
selinu, šećer, skrob i dvije vrste smole. Sjemenka 


“ sadrži otrovni alkaloid aristolohin. Ovo je sastav 


biljke na osnovi analize iz 1891 godine, pa Wehmer 
napominje da se kasnije posumnjalo u postojanje 
klematidina, koji bi trebalo da bude aristolohin ili 
nečista aristolohinska kiselina. 

Po Koschu (16), biljka sadrži kristaličnu ari- 
stolohinsku kiselinu, eterično ulje, gorke tvari, ja- 

bučnu i taninsku kiselinu i smole. Aristolohinska 
kiselina djeluje toksično na kapilare. 

Po Lewinu (20), klematidin je aristolohin i ne- 
čista aristolohinska kiselina. On navodi, da je po 
nekima i miris biljke štetan za čovjeka. Ovo je od 
interesa za nas, jer se, ponegdje, odbačeno sijeno 
upotrebljavalo za ležaje ljudi. 

Pošto je podanak biljke svojevremeno upotreb- 
ljavan kao homeopatski lijek, to je u humanoj medi- 
cini prilično opisana klinička slika trovanja ljudi 
ovom biljkom. 

Po Nicholsonu (22) se otrovno djelovanje biljke 
bazira na alkaloidu aristolohinu (Ci: H19 Os N), koji 
djeluje slično, ali mnogo jače nego aloin. 


KLINIČKA SLIKA BOLESTI 


Da bi slika bolesti bila što preglednija i bliža 
praktičaru, mi ćemo se u izlaganju pojedinih simpto- 
ma rukovoditi uobičajenim . redoslijedom kliničke 
pretrage. 


Anamneza 


Na prve znakove trovanja najčešće će nas upo- 
zoriti ljudstvo koje radi oko konja, izjavljujući da 
konji slabo jedu zob i sijeno, da su pospani, da 
mnogo mokre, da im je mokraća kao »voda« i da su 
im ležišta pod zadnjim nogama jako mokra a za 
neka oboljela grla će izjaviti da su potpuno prestala 
jesti. Ako se ti znakovi previde, a to se lako može 
dogoditi ako vojnici nisu kod kuće radili oko konja, 
onda ćemo biti upozoreni tek na poznije znakove 
bolesti: edeme i mršavljenje. U prvom slučaju tro- 

vanja u našoj praksi, ljudstvo je samo upozorilo 
veterinara na prisutnost vučje stope u sijenu. 

Ovi nas anamnestički podaci (iznenadni pore- 
mećaji u apetitu i mokrenju kod velikog broja konja, 
bez febre, li bez nekih »naročitih« uzroka) od počet- 
ka upućuju na to, da uzrok tražimo, u prvom redu, 
u hrani. Zbog toga je i ovdje iscrpna i svestrana 
anamneza od velike važnosti, a osobito podaci o 
hranjenju. 


Opis (nacional) grla 


Prema našim iskustvima, spol, pasmina, starost, 
boja i način upotrebe grla ne igraju nikakovu ulogu 
u pojavi i težini simptoma trovanja. U početku nam 
je upadao u oči mnogo veći broj oboljelih kobila u 
odnosu na kastrate, ali se to ubrzo protumačilo 
mnogo većim brojem kobila u jedinicama. 

Već smo u uvodu iznijeli, da je broj oboljelih 
popisnih grla bio mnogo veći od broja oboljelih 
kadrovskih konja. Od ukupnog broja oboljelih, 116 
odpada na popisna, a samo tri na kadrovska grla, a 
od ukupnog broja uginulih i ubijenih, 25 odpada na 
popisna, a samo jedno na kadrovska grla. 

U prvom slučaju trovanja, sva su oboljela grla 
bila popisna. U drugom slučaju je u jednoj jedinici 
od ukupnog broja popisne stoke oboljelo 25% grla, 
a od ukupnog broja kadrovske — 6%. 


Opće stanje i ponašanje bolesnog 
grla 
Ako je oboljenje od početka teško, a grlo ipak 
za nekoliko dana ne ugine, ono u pravilu postepeno 
i naglo mršavi. Takova grla se teško prepoznaju 
poslije 14 dana. Jaka mršavost je karakterističan | 

simptom i produženog, kroničnog toka bolesti. Ta- 
kova su grla sama kost i koža, usprkos toga što im 
se apetit nešto popravi. Kod grla koja uginu za pet 
do sedam dana (a iznimno. i kod nekih koja uginu 
nešto kasnije), ne mora doći do jake mršavosti, nego 
samo do slabljenja u kondiciji. 

Početne simptome bolesti, poremećaje apetita i 
polakizuriju sa poliurijom prate i poremećaji svi- 
jesti različitog stupnja: počev od bezvoljnosti i sma- 
njenja živahnosti do jake pospanosti — somnolencije 
i soporoznih stanja. 


Bolesna grla nerado ržu, na poziv tromo okreću 
glavu, ne mare za šušketanje sa zobi i pripreme 
ljudstva za davanje stočne hrane, vrat i glava su im 
sagnuti prema zemlji, ušima tromo strižu, pogled 
im je neveseo i »zamiućen«. 


Što je oboljenje jače, to su apatija i pospanost 
jače. Uočili smo, naprimjer, da se u konjušnici sa 
tridesetak teže bolesnih grla više dana ne čuje niti 
jedan rzaj, ali se umjesto toga gotovo svaki čas čuje 
šuštanje mlaza mokraće. Dok stoje, grla saginju 
glave gotovo do zemlje, kunjaju zatvorenih očiju i 
spuštenih ušiju, ne odazivaju se na poziv, tromo 
reagiraju i na najgrublje podražaje (udar, guranje). 
Čak i konji koji su dotada bili zloćudni ne pokazuju 
volju da reagiraju na uobičajeni način, udarom ili 
ugrizom. Poneki od bolesnih konja podvuče zadnje 
noge pod tijelo, prednje ispruži naprijed, a glavu i 
vrat zabaci natrag i nategne povodac od ulara (sum- 
njivo na aseptički pododermatitis!). Grla se drže 
apatično i kod raznih pretraga i i/v aplikacije lije- 
kova. Ako leže, onda najradije oslone glavu sa bra- 
dom na tlo, ili je, poput govečeta, drže okrenutu 
prema tijelu. Grla sa opsežnim edemima na trbuhu, 

ili velikim količinama transudata u trbušnoj šupljini, 
ne vole da leže; ona ponekad danima ne liježu, a i 
kad legnu, odmah se dignu. Poneka teško bolesna 
grla po nekoliko dana stoje kao ukočena, ne uzima- 
jući hranu ni vodu i ne mareći za okolinu, te poslije 
toga padnu na pod i više se ne dižu. Svijest i kod 
ovih grla nije sasvim poremećena: ona danima mogu 
ležečke uzimati ponešto hrane i vode, i na prekide 
bespomoćno »veslaju« nogama, pokušavajući da 
se dignu. i 

Grla sa opsežnim  transudatima u tjelesnim 
šupljinama, kad već jednom legnu i ne mogu se više 
dignuti uginu mnogo brže. Većina ih je jako nemirna 
na tlu, a neka uginu za par sati sa izrazitim količ- 
nim znacima. ; 


Tjelesna temperatura 


Tjelesna temperatura se u toku bolesti kreće u 
normalnim granicama. U kasnijem toku bolesti, 
pred uginuće, se krivulja temperature spušta ili 
podiže. Tako je kod teško bolesnih moribundnih 
grla, koja bespomoćno leže, poslednjih dana pred 
uginuće temperatura subnormalna (od 35,5 do 36,5% 
C), dočim je kod grla, koja uginu za nekoliko sati 
sa simptomima kolike, pred smrt obično povišena. 
Povišena temperatura za vrijeme toka bolesti uka- 
zuje na neku komplikaciju: pneumonia ex corpore 
alieno (sonda!), hipostazna pneumonija, infekcija 
transudata, flegmone dekubitusnih rana, aseptički 
pododermatitis, ili je trovanje od početka bilo pra- 
ćeno.nekom drugom bolešću (na primjer, empijemom 
maksilarnog sinusa). 


15 


Limfni čvorovi 


Opipljivi limfni čvorovi ne pokazuju u cijelom 
toku bolesti nikakva odstupanja u svojoj veličini, 
obliku, konzistenciji, temperiranosti i bolnosti od 
normale. 


Vidljive sluznice 


Konjunktive su kod povoljnog toka bolesti bli- 
jedo-ružičaste, serozno. prokvašene. Ako je stanje 
lošije, one postaju zažarene, sa jasno izraženim ra- 
mificiranim krvnim sudovima, edematozne, a kasnije, 
i prljavo-smeđe do cijanotične. I za vrijeme količnih 
napadaja, pred smrt, su konjunktive hiperemične sa 
cijanotičnom nijansom. 


Nije zapažen ni jedan slučaj konjunktiva sa 
izrazitim žutilom, nego tek nekoliko slučajeva sa 
nejasnom nijansom žutila. Opažen je jedan slučaj 
petehijalnih krvarenja na konjunktivi. 

I na drugim vidljivim sluznicama se zapažaju 
slične promjene. Kod teškog stanja bolesnog grla 
jasno je izražen cijanotičan obrub na gingivi gornjih 
sekutića. Kod kobila, koje vrlo često mokre, izra- 
žena je mlohavost vulve, čija su labija otekla i 
izvrnuta nešto prema vani, te se vidi dio sluznice 
vagine i klitoris, koji su prljavo-crvene boje sa ni- 
jansom plavila. 


Koža 


Pri pregledu kože osobitu pažnju Imoramo posve- 
titi pretrazi potkožnih edema, jer su oni simptom, 


koji je važan i za dijagnozu i za prognozu trovanja. > 

Pregled područja edema i broja grla sa edemima: 























i . Od toga: 
Područje edema ii ugi- | ubi- “u * Primjedba 
nulo | jeno 
Prepucij 8 8 
Prepucij i trbuh đ 14 02 
Prepucij i grudi 1 1 
Trbuh 9 1 1 | 7 Ukupno 
Trbuh i grudi l o— K.2] bolovalo 
Trbuh i glava 2 2 119 grla 
Trbuh i donja usna 1 1 
Trbuh i retrobularne 
jame 2 2 
Trbuh i vulva 1 1 
Ukupno: 27 18 1 8 | 








Najčešće su zapaženi obostrano simetrični edemi 
na prepuciju, donjoj strani trbuha i grudi, dosta 
dobro ograničeni od okoline, bezbolni, hladni i tje- 
staste konzistencije. Njihova je veličina varirala: 
na donjoj strani trbuha je bilo edema širine dlana, 
tanjira, dvaju tanjira, do opsežne plohe koja se pro- 
stire od prednje strane grudi do kraja abdomena 
(široke oko 0,5 m, debele do 20 cm). Edemi retro- 
bularnih jama (u sljepoočnoj regiji) su bili veličine 
kokošjeg jajeta, a zahvatili su i gornje očne kapke. 
Edemi glave su zahvatali čitavu glavu i davali joj 
izgled glave nilskog konja. Javljali su se, obično, od 
petog do desetog dana bolesti i ubrzo su se, za neko-. 
liko dana, razvili do svojeg konačnog obima. Oni su 
svakako jedan od znakova teškog oblika bolesti, koji 
bez liječenja većinom završi letalno. Od ukupnog . 
broja bolesnih konja, koji su imali edeme, uginulo 

2 Trovanje konja 


je, odnosno ubijeno 70%, a ozdravilo je 30%. (Ozdra- 
vila su samo grla sa malim edemima). 

Osim edema, na koži nema naročitih znakova 
bolesti. Kad grlo omršavi, elastičnost kože je.sma- 
njena. Koža je suha, a dlaka nakostriješena i bez 
sjaja. Ako životinja dugo ili stalno leži, onda se 
mogu ustanoviti dekubitusi i drugi defekti kože. 


Dišni organi 


Bolest u pravilu ne pogađa direktno dišne orga- 
ne, izuzev čestog hidrotoraksa, koji se javlja uz 
hidrops ostalih tjelesnih šupljina, nego su eventu- 
alno nastali simptomi samo popratna posljedica 
primarnog oboljenja drugih organa i sistema, ili se 
računaju u komplikacije kliničke slike trovanja. 

Iako se kod sekcije često nađe u grudnoj šuplji- 
ni transudat (od 0,5—2, iznimno 4 litre), nismo ga 
niti u jednom slučaju mogli utvrditi za života per- 
kusijom i auskultacijom grudnog koša, vjerojatno 
zbog toga, što su količine transudata bile premale. 
Ipak treba kod pregleda pluća misliti i na to, da se 
može naići na hidrotoraks. 

Ako je grlo u teškom i moribundnom stanju, 
kada već zataji i rad srca, mogu se utvrditi i simpto- 
mi pasivne hiperemije i edema pluća. To će se, na- 
ravno, odraziti i na frekvenciju i kvalitet disanja. 

Kod dva bolesna grla je za života postavljena 
sumnja na bronhopneumoniju (iznenadna pojava 
febre intermitirajućeg toka, povećana frekvenca bila 
i disanja, kratak, mukao i bolan kašalj, vlažni 
hropci), koju smo doveli u vezu sa aspiracijom hrane 
ili lijekova apliciranih nosnom sondom. Uzrok aspi- 
raciji treba tražiti u nepažljivom rukovanju sondom, 
ali i u oslabljenom refleksu kašljanja, do čega dolazi 
zbog općeg depresivnog stanja organizma. 

Kardiovaskularni sistem 


Pretraga ovog sistema je važna, jer se kod tro- 
vanja mogu od početka ustanoviti razni simptomi 
organskog oštećenja srčanog mišića i njegovog pro- 
vodnog sistema, čiji intenzitet i raznolikost ovise o 
težini slučaja i toku bolesti: počev od neznatnog 
oštećenja srčanog mišića, pa do znakova dilaticije 
i zatajivanja srca. Izrazita bradikardija nije utvrđe- 
na ni u jednom slučaju. 

Općenito u početku, a i u kasnijem toku lakših 
slučajeva otrovanja, ictus cordis je oslabljen i srčana 
muklina nije proširena. Srčani tonovi su mukli, »ne- 
čisti« i nešto stišani. Uz to se najčešće još mogu 
utvrditi sistolički šumovi i pocijepanost drugog 
srčanog tona. 

U četiri slučaja smo utvrdili atrioventrikularni 
blok I stepena (pocijepan prvi srčani ton), a u dva 
slučaja atrioventrikularni blok II stepena (parcijalni 
atrioventrikularni blok) sa ritmom 5:4 (izostajanje 
kontrakcije komora i bila, uz jedva čujni ton kon- 
trakcije predkomora). Ove smetnje nisu nestajale 
poslije kretanja grla. Kod većine grla je i funkcio- 
nalna proba opterećenja srca ukazivala na a. oštećenje 
srčanog mišića. 

U nekoliko slučajeva, koji su završili letalno, 
mogla se već za nekoliko dana utvrditi dilatacija 
srca (proširena srčana muklina, ponekad pojačan 
ictus cordis, tahikardija, pojačan prvi srčani ton, 
šumovi). 

Kod vrlo teških i moribundnih slučajeva. oči- 
tuju se i simptomi zatajivanja — dekompenzacije srca 
(cijanoza vidljivih sluznica, dispneja, staza u plu- 
ćima, tahikardija i aritmija, vrlo slab prvi ton i 
izrazite promjene u kvalitetu i frekvenciji bila, ili 
neopipljivo bilo). 

I kod prolongiranog, kroničnog toka bolesti, naj- 
češće smo mogli utvrditi znakove oštećenja srca: 
organski šumovi, pocijepani tonovi, ponekad i pro- 
širena srčana muklina, a srce »potrči« i kod najma- 
njeg napora (do na 110 kucaja u minuti), da bi 
odmah poslije toga broj kucaja pao na normalu. 
Rezidualne znakove oštećenja srca smo često mogli 
utvrditi i kod grla, kod kojih je nekadašnje trovanje 
ostavilo posljedice. 


Pri pregledu srca nismo nailazili na simptome, 
koji bi nas upućivali na hidroperikard. Vjerojatno 
su količine transudata bile premalene (u prosjeku 
oko 0,5 litre), da bi se mogle utvrditi perkusijom i 
auskultacijom. k 

Raznoliki intenzitet znakova organskog ošteće- 
nja srca istovremeno prate adekvatne promjene u 
kvalitetu i frekvenciji bila. Kod neznatnog oštećenja 
srca i nema značajnijih promjena na bilu. Ako su 
oštećenja jača, i promjene ma bilu su izrazitije: 
frekventno, ponekad aritmično bilo (zbog izostajanja 
pojedinih sistola komora ili općenito aritmičnog 
rada srca), malog, produženog, mekariog do neopi- 
pljivog pulzatornog vala, a iznimno i. tvrdo bilo kao 
propratni simptom agonije uz znakove kolike. 


Probavni organi 


Smanjen, poremećen apetit je prvi, inicijalni 
simptom trovanja. Tek oboljela grla najčešće ne po- 
jedu cijeli obrok sijena, a pojedu zob, ili ne pojedu 
cijeli obrok sijena ni zob, ili pak posve prestanu 
uzimati ovu hranu. Neka grla ne će sijeno ni zob, a 
ipak pomalo prebiru slamu pod sobom. Ako trova- 
nje nije izrazito teško, grlo će mnogo radije uzimati 
svježu, zelenu djetelinu, zob, travu, lišće od mrkve 

i rezance mrkve i repe. Poneki će uzeti i nešto suhe 
djeteline i zobene slame. | 

Uporedo sa smanjenim apetitom, smanji se i 
prohtjev za vodom, ali i teško oboljela grla rijetko 
odbijaju u potpunosti vodu. ' 

Teško bolesna grla ne uzimaju nikakovu hranu, 
nego samo poneki gutljaj vode. Vrlo je loš progno- 
stički znak ako grlo nekoliko dana odbija da uzima 
bilo kakovu hranu, pa čak i vodu. 

U toku bolesti, ako postoji tendenca ka ozdrav- 
ljenju, teže bolesna grla najprije počinju jesti zelenu 
kabastu hranu, rezance od mrkve i repe, zatim suhu 
djetelinu, slamu (naročito neomlaćenu zobenu), pa 
sijeno i onda tek zob. 

U lakšim slučajevima, grla odmah, ili postepeno, 
počnu jesti sijeno i zob, ako se ukloni sijeno sa vuč- 
jom stopom i dade zdravo. Tada i nije potrebna 
promjena u vrsti hrane. 

Ako se bolesne životinje puste na pašu, one 
pasu samo povremeno, nerado se kreću i često ku- 
njaju, sa glavom spuštenom do tla. 

Ponuđenu hranu grla općenito njuškaju, pabirče, 
lijeno i dugo žvaću, neka sa punim ustima zaustav- 
ljaju žvakanje, ili već prožvakani zalogaj izbace iz 
usta. Često se može osjetiti odvratan, sladunjav za- 
dah iz usta. Grla često zijevaju. 

Pošto teže slučajeve oboljenja često prati hi- 
drops tjelesnih šupljina, pa i trbušne šupljine, to 
kod pretrage abdomena treba na ovo obratiti pažnju. 

Od ukupno dvadesetšest uginulih grla utvrdili 
smo prilikom sekcije ascites kod sedamnaest. Koli- 
čina transudata se kretala u prosjeku od 15 do 20 
litara (najmanje 1, a najviše oko 40,5 1). 

Kod jednog grla, kod kojega je na sekciji utvr- 
đeno oko 40 1. transudata u trbušnoj šupljini, za ži- 

vota je utvrđen povećan, prema dnu proširen i spu- 
šten trbuh, obostrana horizontalna muklina, stišana 
peristaltika, a pri tiskanju sa suprotne strane se 
osjetilo valovito gibanje tekućine, Kad grla sa opse- 
žnim ascitesom legnu, povećanje opsega trbuha je 
još izrazitije, anus je potisnut prema vani (kao kod 
meteorizma crijeva) i teško se ulazi sa rukom u 
rektum. ' 


Kod dvaju grla je pokusna punkcija abdomena 
dala pozitivan rezultat, tj. mlaz transudata. 

Pri sondiranju želuca se najčešće može osjetiti 
neugodan natruo miris, koji je intenzivniji ukoliko 
su poremećaji u apetitu jači. 


Pri osluškivanju peristaltike crijeva i pri rek- 
talnoj pretrazi često pada u oči tendencija retardacije 
sadržaja u debelim crijevima: u donjem lijevom po- 
ložaju i ventrikoloidnom proširenju velikog kolona, 
zavojima malog kolona pa i rektumu. Zbog toga je 
peristaltika najčešće obostrano stišana, isprekidana 
i lijenog toka, a kod rektalne pretrage se u navede- 
nim partijama debelih crijeva često nađu nenormalne 
količine nešto tvrđeg sadržaja. Kod dva grla se tro- 
vanje komplikovalo opstipacijom velikog kolona. 


Retencija sadržaja se, obično, odražava i na de- 
fekaciju, koja je ređa, djelomično otežana i uspo- 
rena. Pritom izvjestan broj konja zauzima pasji stav. 


Ekskrementi su većinom nešto tvrđi i manji od 
normalnih (bilo je pojedinih grla kod kojih su ek- 
skrementi bili veličine oraha!), tamnije boje, sa 
ostacima loše probavljene hrane i neuobičajenog 
mirisa, prekriveni tankim slojem sluzi. U tri slučaja 
su se u omotaču od sluzi mogle naći tamnocrvene 
. mrlje, koje su potjecale od krvi. Što su poremećaji u 
apetitu veći, to su i te promjene na ekskrementima 

jače izražene. Kada se apetit i opće stanje poprave, 
onda i ekskrementi dobijaju normalniji izgled i kon- 
zistenciju. 

Pri rektalnoj pretrazi organa u trbušnoj šupljini 
nismo mogli utvrditi nikakovih promjena na slezeni. 


Mokraćni organi 


Rektalni pregled bubrega i pretraga mokraće su 
važan faktor u postavljanju dijagnoze i dobijanju 
kompletne slike bolesti. 

Osim u jednom slučaju, renalno područje (izva- 
na na koži) nije bilo osjetljivo na pritisak. Naprotiv, 
u većini težih slučajeva trovanja, lijevi bubreg je 
bio osjetljiv na pritisak per rectum. Pri tome se ne 
smije konju stavljati brunda na nos ili uho. Tada 
se grla, koja osjećaju bol na pritisak, uznemire, uvi- 
jaju leđa ustranu, kopkaju nogama i hodom prema 
naprijed pokušavaju da izbjegnu pritisak. 

Kod tri grla smo opipali znatno povećan lijevi 
bubreg, koji je bio edematozne konzistencije. 

Rektalni pregled uretera i mokraćnog mjehura 
je davao negativne rezultate. Kod nekih grla je po- 
stojala dubiozna osjetljivost mjehura na pritisak, na 
što ipak treba uvijek paziti, imajući u vidu da je 
pri sekciji uginulih grla uvijek utvrđen, jači ili sla- 
biji, akutni cistitis. 

Često mokrenje (pollakisuria) abnormalno veli- 
kih količina mokraće (polyuria) je važan i rani simp- 


tom trovanja. On se, obična javlja jedan, dva do tri 


dana poslije prvog simptoma bolesti, poremećaja u 
apetitu. * i 
Bolesna grla u prosjeku mokre devet do deset 
puta na dan, u jakom mlazu, velike količine mokra- 
će. Pri tome manji dio grla pokazuje i lagane zna- 

. kove otežanog i bolnog mokrenja: nešto jače tiskanje 
i naprezanje. Zadnji dio ležišta pod ovim grlima je 
stalno jaka mokar, pa konji gaze po blatnoj ilovači 
i mokroj slami, dok susjedni zdravi konji stoje na 
suhom, iako se sva ležišta u konjušnici jednako i 
svakodnevno uređuju. 

Količine izlučene mokraće nisu posebno mjere- 
ne, osim kod pokusnog trovanja jednog grla, gdje 
su bile 2—3 puta veće od primljene vode. 

Mokraća je gotovo bezbojna, poput limunade, 
potpuno bistra, vodenasta, prozirna i gotovo bez 
specifičnog mirisa, smanjene specifične težine (od 
1008—1015). 

U pravilu je mokraća alkalična, ali je u neko- 
liko slučajeva ustanovljena kisela reakcija. 

Kvalitativnom analizom mokraće na bjelanče- 
vine (sa sulfosalicilnom kiselinom ili sa koncentri- 
ranom dušičnom kiselinom) uvijek se dobijao pozi- 
tivan rezultat, najčešće vrlo izrazit (->+--->+) i 
obično u skladu sa općom slikom bolesti. 


Ostala kemijska analiza mokraće, na druge or- | 


ganske i anorganske spojeve, daje negativne, odno- 
sno normalno pozitivne rezultate. 

Prilikom pretrage sedimenta se može ustano- 
viti veći i manji broj degeneriranih stanica bubre- 
žnog epitela i poneka epitelna stanica mokraćnog 


mjehura, poneki leukocit, zrnasti detritus i kristali ' 


kalcijevog karbonata. Mnogo rjeđe smo nalazili hija- 
line i granulirane cilindre. : 


Spolni organi 


Na spolnim organima nismo nalazili nikakovih 
promjena, osim već opisanog edema prepucija i pro- 
mjena na vulvi. 

Organi za kretanje 


Ranije je već bilo govora o ponašanju životinja 
pri stajanju i ležanju. Ovdje ćemo navesti kako se 
bolesno grlo ponaša pri kretanju. 

Ako se već samo ili silom pokrene sa mjesta, 
bolesno grlo ima više ili manje nesiguran, »pijan« 


' hod, zadnje noge pri podizanju zabacuje ustranu i 


kreće se naprijed spuštene glave. Ove smetnje su 
jače, ako se grlo vodi u krugu ili često mijenja pra- 
vac kretanja. Poslije kretanja, grla obično dugo 
ostaju u položaju u kome su se sama, ili od nas za- 
ustavila, pa bio to i položaj neprirodan za konja 
(slično kao kod žuravosti). Naravno, svi ti znakovi 
se jače ispoljavaju pri težem obliku bolesti. 

Ako se oboljenje komplicira akutnim aseptič- 
kim pododermatitisom, onda se (uz opće senzorne i 
lokomotorne smetnje) javljaju i izraziti simptomi 
ove komplikacije: febra, karakteristično oslanjanje 
na pete pri stajanju i hodanju, digitalna pulzacija 
i osjetljivost nokatne stijenke kopita na pritisak sa 
kopitnim kliještima. 


Nervni sistem 


U prethodnim poglavljima smo već opisali pro- 
mjene u ponašanju bolesnih grla pri stajanju i kre- 
tanju, koje su bazirane, u prvom redu, na pomuće- 
nju svijesti. Specijalnim pregledom nervnog sistema 
može se, pored navedenih znakova depresije senzo- 
rija i lokomotorne ataksije, utvrditi i smanjeni sen- 
zibilitet kože i sluznica, duboke osjetljivosti, čulnih 
organa i smanjena refleksna podražljivost. 


Krv 


Kod bolesnih grla nisu, zbog tehničkih poteško- 
ća, vršeni opsežni pregledi kvalitativne i kvantita- 

tivne krvne slike. Djelomično je ispitana krv kod 
četiri grla petnaestog dana bolesti. Pri tome je 
utvrđena relativna neutrofilija (79—85%) uz rela- 


tivnu limfopeniju (11—13%) i povećana količina | 


hemoglobina (od 90 do 140% po Sahliju). 


TOK BOLESTI 


Pregled uginuća i ozdravljenja po danima trajanja 

















oboljenja: 
Broj grla | 
Vremenski period i e Osta- 
bolesti Ugi- | Ubije-(Ozdra-| ih na | 
: nulih 4 nih | vjelih liječ. i 
Od 5—10 dana 10 — — — 
10—20 10 —_ 18 — 
Ukupno 
280 Z = s8 iz bolovalo 
30—40 — — 17 — 119 grla 
40—50 — — — — 
50—60 — 2 — 12 
Svega: 24 2 81 12 














LP“ PP 


(Od ukupnog broja bolesnih uginulo, odnosno 
ubijeno 21%). 


Već smo naveli da oboljenje počinje većim ili 
manjim poremećajem u apetitu, polakizurijom (po- 
slije 1—3 dana) uz poliuriju, depresijom senzorija, 
znakovima oštećenja srca. Edemi se javljaju kasnije, 
šestog do desetog dana bolesti. Ako oboljenje pro- 
lazi i počinje ozdravljenje, ovi simptomi i nestaju po 
nekom, gotovo ustaljenom redoslijedu. Najprije se 
popravlja apetit i pomućeni senzorij, zatim polaki- 

zurija i edemi, a na kraju oštećenje srca i fizikalno- 
kemijske osobine mokraće. 

.Ozdravjelima smo smatrali ona grla, koja su jela 
puni obrok sijena i zobi, bila bez znakova potišteno- 
sti, bez edema, bez polakizurije sa poliurijom, čija 
je mokraća ponovno dobila normalnu svijetlo-žutu, 
žuto-smeđu boju, zamućenu transparentnost i spe- 
cifičan miris, i kad su nestali svi znaci oštećenja 
srčanog mišića. Ovaj bi kriterij trebalo upotpuniti 
i kvalitativnim pregledom mokraće na bjelančevine. 

U najlakšim slučajevima oboljenja (nešto slabiji 
apetit, neznatna depresija, umjerena polakizurija 
sa poliurijom) apetit se u potpunosti restiturirao za 
6—10 dana, a grla su potpuno ozdravjela poslije 
10-——20 dana bolesti. Ova lagana forma trovanja je 
u našim slučajevima bila razmjerno rijetka (15 % od 
ukupnog broja oboljelih). 

Ako su gore navedeni simptomi jače izraženi, 
onda je i ozdravljenje kasnije (poslije 20—30 dana 
bolesti). Kod ovih grla se apetit u potpunosti resti- 
turirao poslije 15—25 dana. - 

Pojavom: edema i izrazitijih oštećenja srčanog 
mišića, ako grlo prije ne ugine, obično se tok bolesti 
produžava preko trideset dana. Kad jednom bolest 
krene nabolje, ubrzo dođe i do resopcije edema. 
Samo se ponekad na najnižem mjestu trbuha, još 
izvjesno vrijeme, zadrži mali rezidualni edem. 

Prvo uginuće je nastupilo petog dana bolesti, a 
u period od 5—15 dana pada najveći broj uginuća 
(17 grla). To su bila grla, koja su odbijala svaku 
hranu ili uzimala samo nešto zelene hrane i malo 
vode, jako potištena, sa opsežnim edemima i hidrop- 
som tjelesnih šupljina, težim oštećenjima srca, izra- 
zitom polakizurijom uz poliuriju, povećanim bubre- 
žima osjetljivim na pritisak, potpuno vodenastom 

mokraćom sa puno bjelančevina i stanica bubrežnog 
epitela, progresivnim i brzim mršavljenjem, itd. 
Naravno, svako uginulo grlo nije imalo sve nave- 
dene simptome. Bilo je grla, koja su uginula pri 
osrednjem apetitu i dobroj kondiciji, ili bez edema i 
hidropsa tjelesnih šupljina, ali sa drugim, jako izra- 
ženim simptomima bolesti, 

U prethodnim poglavljima smo već iznijeli kako 
grla uginjavaju ili polako, ležeći bespomoćno dani- 
ma, ili naglo, pod simptomima kolike. 

U toku bolesti su kod nekih grla nastupile razne 
komplikacije, od kojih za neke (aseptički podeder- 
matitis, opstipacija debelog crijeva) smatramo da su 
uvjetovane primarnom bolešću, a neke (aspiraciona 
pneumonija, prehlade) nepažnjom pri postupku sa 
. ovim grlima, ali i primarnom bolešću: slabljenjem 
refleksa ii općih obrambenih snaga organizma. 

Aseptički pododermatitis se javio kod sedam 
teže bolesnih grla, i to pet u periodu od petog do 
petnaestog dana, a dva u periodu od petnaestog do 
dvadesetpetog dana bolesti. Zbog opće depresije i 
lokomotorne ataksije, simptomi. kopitne kočine se 
teško i sa zakašnjenjem utvrde, pa se ovi vremenski 
podaci o pojavi kočine mogu uzeti kao približni. Sve 
su kočine bile teške forme te su, ako grlo nije ugi- 
nulo, većinom prelazile u kroničnu formu, tj. pro- 
uzrokovale kvrgasta kopita. 

Oba grla sa opstipacijom debelog crijeva su 
uginula. 

Iz tabele se vidi, da izvjestan broj konja ostaje 
na liječenju i poslije šezdesetog dana bolesti. To su, 
u manjem broju, još neizliječeni teški slučajevi (dva 
grla), a u većini su to bili slučajevi (deset grla), kod 
kojih su ostale kronične posljedice trovanja. Neka 
od ovih posljednjih imaju promjenljiv apetit, sporo 

se popravljaju u kondiciji, mokraća im još nema 
normalnu boju i sadrži bjelančevine u tragovima. 


Kod drugih je srce još labilno, promptno reagira i : 


na najmanji napor, auskultacijom se još mogu čuti 
slabi tonovi, praćeni organskim šumom. Kod pone- 
kog je srčana muklina nešto proširena. Sudbina ovih 
grla je različita. Neka od njih svrše na klaonici (dva 
slučaja, zbog ireverzibilnih teških oštećenja srčanog 
mišića), a neka se (obično su to mlada grla), dužom 
rekonvalescencijom i brižljivom njegom oporave i 
mogu se još upotrebiti za rad. Ipak je sudbina većine 
ovih grla neizvjesna i ona se, uglavnom, mogu ubro- 
jiti u indirektne gubitke od trovanja. 


PROGNOZA BOLESTI 


Šema prognoze bolesti prema najočitijim 








simptomima: 
Ništa Polaki- | Som- 
ne oo poe zurijai jnolen- | Edem Prognoza 
jede Jeo“ | ga poliurija| cija 
+ + + + | Sasvim nepovoljna 
+ + + Nepovoljna 

+ + + | Nepovoljna 

ko odo + | Nije povoljna 

+ + Prilično dobra 

+ + Dobra 




















Izrazito nepovoljni znaci bolesti jesu: nepre- 
kidno ležanje, subnormalna temperatura, potpuna 
inapetencija, teška somnolencija, opsežni edemi, kli- 


nički zapažen hidrops tjelesnih šupljina, teški pore- . 


mećaji kardiovaskularnog sistema, velika količina 

bjelančevina i bubrežnog epitela u mokraći. Također 
su nepovoljni: pojava edema, febra, brzo mršavlje- 
nje i iznurenost, jako slab apetit, proširenje srčane 
mukline, daljnje širenje i kasna pojava edema, po- 
iava aseptičkog pododermatitisa i opstipacije debe- 
. log crijeva, otežano defeciranje i uriniranje. 

Povoljni su znakovi: poboljšanje apetita, živah- 
nost, poboljšanje kondicije, nestajanje edema i po- 
remećaja u broju mokrenja, normaliziranje količine 
i osobina mokraće. Ponekad grla, koja bespomoćno 
leže, dobiju pred smrt prohtjev za jelom i pićem, 
što nikako nije znak poboljšanja bolesti: svako je 
grlo uginulo, ako se nije moglo samo dignuti poslije 
lijeganja. 

Kroz čitavi tok bolesti treba prognozu postavljati 
vrlo oprezno, jer u početku i laki i teški slučajevi 
dosta naliče jedni na druge i jer bolest rado ostavlja 
kronične, ireparabilne posljedice. 


PATOLOŠKO-ANATOMSKE PROMJENE 


Međusobni odnos edema, hidropsa i parenhimatozne 
degeneracije bubrega kod uginulih — ubijenih grla: 
Po O s 





a asd Fri E 
Pe s o odani 
i nE “bh 3 
+ — + 6 
+ + + 13 
— - +e 4 
|_Ukupno: | 19 17 26 26 











(slice, JR O. i ani 


Već je i pri vanjskom pregledu upadljiva, sla- 
bija ili jača, mršavost uginule životinje. Samo iznim- 
no, kada je tok bolesti naročito brz, nema izrazitih 

znakova mršavosti. Istovremeno se, u najvećem broju 
slučajeva, nailazi na male ili opsežne edeme potkožja 
u području prepucija, donje strane trbuha, grudi, 
glave, usana, retrobulbarnih jama i vulve. Potkožno 
je tkivo vlažno, serozno prokvašeno i hladetinasto. 
Na prosjeku iz njega curi serozna tekućina. 

U trbušnoj šupljini se u većini slučajeva nailazi 
na različite količine (prosječno 15—20 1, najmanje 
1 a najviše 40 1) svijetložute, prozirne tekućine; bez 
mirisa. Samo u jednom slučaju je tekućina bila za- 
mućena i neugodnog, natrulog mirisa. Potrbušnica je 
glatka, sjajna i vlažna. Ako tekućine ima u trbušnoj 
šupljini, onda je lima i u grudnoj šupljini i osrčju. 

U grudnoj šupljini je ove tekućine bilo uvijek 


(osim u jednom slučaju) u mnogo manjoj količini . 


nego u trbušnoj šupljini: prosječno i—2 1, najmanje 
0,5 a najviše 4 1. Porebrica je bez promjena. 

U osrčju je tekućine bilo uvijek (osim u dva 
slučaja) u manjoj količini nego u grudnoj šupljini: 
prosječno oko 0,5 1, najmanje 0,1, a najviše 1,5 1. 

Na limfnim čvorovima nema vidljivih makro- 
skopskih, ni mikroskopskih promjena. 

Pluća su, obično, bez naročitih promjena. Često 
postoji pasivna hiperemija (pluća su tamnocrvena i 
povećana, sa nešto čvršćom konzistencijom) i hipo- 
staza, a ponekad i edem (pluća su povećana, svije- 
tlocrvene do crvene boje, tjestaste konzistencije, a 
sa prerezane plućne površine curi vodenasta, pjenu- 
šava tečnost blijedožute do blijedocrvene boje, dok 
su veći bronhi ispunjeni pjenom). U dva slučaja je 
utvrđena  diseminirana  apscedirajuća  bronhopne- 
umonija. 

U dvadesetdva slučaja je na srčanom mišiću 
ustanovljena parenhimatozna degeneracija. Od toga 
broja je u šest slučajeva postojala i dilatacija srca. 

Srčani mišić je, manje ili više, mlohav, prhak, mu- 
tan (ponekad marmoriran), i ima sivkastu boju ku- 
hana mesa. Mikroskopski su vlakna mutna, blijedo- 
crvena, zrnata, bez jasne poprečnoprugaste građe. 
Pinekad se mogu naći i tačkasta krvarenja na epi- 
kardu. ' 

Na slezeni, osim česte pasivne daahnosii 
nisu bile utvrđene, ni makroskopski ni mikroskopski, 
druge promjene. 

Želudac (njegov fundusni dio) uvijek pokazuje 
znakove akutnog kataralnog gastritisa, koji većinom 


ima hemoragični karakter: sluznica je odebljala, na-, 


bubrena, crveria, pokrivena debelim slojem sluzi, 
često sa krvarenjima i hemoragičnim  erozijama. 
Submukoza je široka, blijedožućkasta, serozno pro- 
kvašena (znakovi izrazitog submukoznog edema). 
Mikroskopski se ove akutne promjene gotovo i ne 
uočavaju, nego više starije, kronične promjene. 
Istovremeno u svim slučajevima postoje, nešto 
slabije, akutne kataralne promjene u tankim crije- 
vima: sluznica je nabubrena, u većem ili manjem 
opsegu crvena, pokrivena gustim, slaboprozirnim 


sekretom. Submukozni je sloj serozno prokvašen, a 


cijela stijenka je nešto odebljala, otečena. 

U pet slučajeva je utvrđena akutna kataralna 
upala donjih partija lijevog kolona, uz istovremenu 
retardaciju sadržaja, a u dva slučaja kataralna, he- 


moragična upala apeksa slijepog crijeva. U ovim . 


slučajevima je i submukoza bila edematozna. Opće- 
nito se u debelim crijevima nalazilo dosta sadržaja, 
osobito u donjem lijevom položaju velikog kolona. 

Makroskopski je u šest slučajeva utvrđena pu- 
nokrvnost i edem, ili slabija parenhimatozna dege- 
neracija jetre. Tako je jetra u četiri slučaja bila 
nešto povećana, zaobljenih rubova, nešto mekše kon- 


hk 32 


zistencije i krhija, prljavo sivosmeđe boje sa izboče- ' 


nim prereznim plohama, nejasno lobularne građe. 
U dva slučaja je utvrđeno neznatno povećanje jetre, 
zaobljeni rubovi, a prerezne plohe su bile sjajne i 
vlažne, jako punokrvne. 

Mikroskopski se vidi da su jetrene stanice sa 
mutnom protoplazmom i blijedim, nadutim ili svrče- 
nim jezgrama. U jednom slučaju su stanice bile 
zrnate i pune manjih i većih vakuola. U težim slu- 
čajevima su gredice stanice poremećene, a stanice 
nepravilno razbacane, disociirane. U tri slučaja su 
degenerativne promjene bile uglavnom lokalizirane 
centrolobularno, a u jednom slučaju je degeneracija 
dovela do nekroze stanica. U jednom slučaju je, opet, 
utvrđen serozni hepatitis: razmaknute gredice, velike 


disociirane stanice sa granuliranom protoplazmom, | 


kapilare. punokrvne, endotel napet, postoji eksuda- 
cija u perikapilarnom limfnom prostoru, koja je 
izrazitija u centralnom i intermedijalnom dijelu 1lo- 
bula, nego na periferiji. U jednom slučaju je, kod 
grla koje je bolovalo 15 dana, utvrđena, uz akutne 
promjene, i bilijarna ciroza jetre, koja vjerojatno 
nema veze sa trovanjem. 


Makroskopske promjene na bubrezima su bile 
najočitije i redovite. Kod pregleda bubrega u situsu 
upadaju u oči (u 13 slučajeva) perirenalni i parare- 
nalni edemi, koji se, manje ili više, prostiru natrag 
u retroperitonealni prostor pelvisa. Ovi edemi su 
bili bjelkasti, a ne žuti (kao što je to slučaj kod iznu- 
renih konja), i mjestimično prožeti crveno-smeđim 
mrljama. 

Bubrezi su uvijek, manje ili više, povećani, a u 
jednom slučaju su bili i dvostruko veći od normalnih. 
Česta su subkapsularna tačkasta krvarenja. Kapsula 
bubrega napeto prileže uz bubreg, a na prerezu pa- 

renhim kao da iskače iz preuske kapsule. Kapsula 
rado puca pa se često skida u djelovima. Na presjeku 
je bubreg otečen, napadno zamućen, bez transparent- 
nog sjaja, blijedo-sivkaste boje, kao kuhan. Na pre- 
rezu nije jasan radijalni crtež, kora je proširena, 
slabo se razabire granica između kore i srži, a često 
se vide crveno-smeđi tračci, koji idu od površine 
u srž. : 

Mikroskopski se mogu widjeti svi stadiji paren- 
himatozne degeneracije epitela bubrežnih kanalića, 
počev od početnih zamućenja protoplazme i promjena 
na jezgrima do potpunog ljuštenja i zrnatog raspa- 
danja epitela, koji tvori epitelne cilindre. Proces 
pretežno zahvaća kanaliće u kori bubrega. U kori 
se vide i mnoga perivaskularna krvarenja. Kod tri 
grla, koja su bolovala 16 dana, nefroza je već imala 
subkronični, dijelom i kronični izgled, gdje je epitel 
tubula gotovo potpuno propao, a vide se samo irag- 
menti stanica. Oko ostataka pojedinih stisnutih tubula 
ima mnogo rahlog vezivnog tkiva, a kapilare su jako 
punokrvne, ili je ovo vezivno tkivo već gušće, a ka- 
pilare male. Glomeruli nisu bili mikroskopski pro- 
mijenjeni, osim u jednom slučaju, gdje je uz kro- 
ničnu nefrozu_ postojao i kronični intersticijalni 
nefritis. Smatramo da on nije u vezi sa trovanjem, 
nego posljedica neke nokse, koja je ranije djelovala. 

Kod mokraćnog mjehura se gotovo uvijek nai- 
lazilo na zacrvenjelu otečenu sluznicu fundusa, sa 
tačkastim krvarenjima. 

Na spolnim organima, osim već kazanog o pre- 
puciju i vulvi, nisu se nalazile promjene, koje bi 
bile u vezi sa trovanjem. Lubanjska šupljina i kič- 
“meni kanal nisu otvarani. 

Dakle, patološko-anatomska dijagnoza (apstra- 
hirajući atipično, komplikacije i znakove drugih bo- 

lesti) kod grla, uginulih poslije akutnog toka bolesti, 
bi bila: inanitio, oedema subcutis (regionum diver- 
sarum), hydrops ascites, hydrothorax, hydropericar- 
dium, degeneratio parenchymatosa myocardi, ga- 
stritis catarrhalis acuta partim haemorrhagica partis 
fundicae ventriculi, enteritis catarrhalis acuta inte- 
stini tenuis, degeneratio parenchymatosa hepatis, 
degeneratio parenchymatosa acuta renum (nephrosis 
acuta) atque oedema peri-et pararentale, cystitis 
catarrhalis acuta partim haemorrhagica. 

Rezultat histološke pretrage parenhimatoznih 
organa dvaju grla uginulih poslije devet dana bolo- 


* vanja izgleda ovako: degeneratio parenchymatosa 


myocardii, degeneratio parenchymatosa acuta he- 
patis, hepatitis serosa (obje zajedno, ili samo jedno 
od njih), degeneratio parenchymatosa (nephrosis) 
acuta renum. Ako je grlo uginulo nešto kasnije (u 
petnaestom ili šesnaestom danu), nefrotične promje- 
ne su subakutne, subkronične ili kronične prirode. 

Na osnovi histološke pretrage parenhimatoznih 
organa dvaju grla, ubijenih zbog kroničnih poslje- 
dica na srcu (šezdesetog dana poslije trovanja), došli 
smo do zaključka, da kod grla, uginulih ili ubijenih 
poslije kroničnog toka bolesti, i onih sa ireparabil- 
nim posljedicama od trovanja, treba očekivati kro- 
nični katar želuca, fibrozu srčanog mišića (fibrosis 
myocardii), cirozu jetre (cirrhosis hepatis) i, u prvom 
redu, kroničnu nefrozu bubrega (nephrosis chronica 
scleroticans). 


DIJAGNOZA 


U postavljanju dijagnoze važnu ulogu igra anam- 
neza i pregled sijena i slame. Međutim, imajući u 
vidu općenito slabo predznanje za botaničku analizu 
sijena i podejenjivanje važnosti i učestalosti trovanja 

hranom, prva dijagnoza se postavlja teško i sa za- 
kašnjenjem, usprkos karakterističnih anamnestičkih 
podataka i kliničke slike trovanja. 

Prve se dijagnoze formiraju najčešće na poje- 
dinim simptomima trovanja (balanitis, inapetencija, 
gastroenteritis, slabost srca, hepatitis, nefritis), nje- 
govim komplikacijama  (opstipatio, aseptički podo- 
dermatitis), nekim iznimnim simptomima (sumnja 
na bedrenicu zbog naglog uginuća uz simptome ko- 
like), kasnim posljedicama (sumnja na infekcioznu 
anemiju), ili istovremenim drugim internističkim i 
kirurškim oboljenjima. Ponekad se postavi neodre- 
đena, ali ipak etiologiji bliža, dijagnoza: »intoxicatio 
ab alimentis«. 

Ako poznajemo biljku, te ako solidno ispitamo 
anamnestičke podatke i kliničku sliku bolesti, onda 
se dijagnoza postavi relativno lako. Ipak ne smijemo 
postavljanje dijagnoze temeljiti samo na nalazu 
biljke u sijenu i kliničkoj slici. Sijeno se u svakom 
slučaju mora slati na botaničku analizu, te treba 
isključiti mogućnost trovanja drugim biljkama i 
kemijskim spojevima, kao i svako drugo organsko i 
zarazno oboljenje. 

Patološko-anatomski i histološki nalaz mnogo 
učvršćuje dijagnozu postavljenu za života uginulog 
grla. Nažalost, naše su sekcije dosta često površne, 
»terenske«, i nerado se šalje materijal na histološku 
i bakteriološku pretragu. 


PATOGENEZA 
Mi ćemo ovdje iznijeti neke postavke o patoge- 
nezi trovanja, koje se baziraju na kliničkoj slici, pa- 
tološko-anatomskom nalazu i rezultatima liječenja 
oboljelih grla. 

Želudac i tanka crijeva su prvo mjesto na kojem 
dolazi do izražaja lokalno, podražajno djelovanje 
toksičnih tvari iz biljke, zbog čega su i poremećaji 
u apetitu prvi simptomi trovanja. Predpostavljamo 
da je mnogo manja mogućnost lokalnog djelovanja 
ovih tvari na sluznicu debelog crijeva, iako ga ne 
isključujemo u potpunosti. Funkcionalne poremećaje 
(retardacija sadržaja, opstipacija) u ovom dijelu cri- 
jeva, smatramo posljedicom koju uzrokuje akutni 
kataralni gastritis i, donekle, katar tankog crijeva. 

Iza resopcije iz crijeva, toksične tvari oštećuju 
jetru. Ovo se oštećenje ispoljava u pojavi parenhi- 
matozne degeneracije, odnosno akutnog hepatitisa, 
ali ga mi nismo mogli utvrditi za života oboljelih 
grla, nego na sekciji, ili tek kod histološke pretrage. 


Iza jetre, dolaskom u veliki krvotok, toksične 
tvari oštećuju centralni nervni sistem, srce, bubrege, 
a vjerojatno i kapilare. 

Oštećenje centralnog nervnog sistema se u toku 
bolesti ispoljava u depresiji senzorija i lokomotornoj 
ataksiji, a intenzitet ovih promjena je u skladu sa 
općom slikom bolesti i oštećenjem drugih organa. 


Uobičajenim, kliničkim metodama se gotovo 
uvijek može uočiti oštećenje srca. Pri tome je zahva- 
ćen sam srčani mišić, a ponekad i provodni sistem 
u srcu. Ovo organsko oštećenje srca može biti jedva 
primjetno u najlakšim slučajevima trovanja, a u 
najtežim i moribundnim slučajevima se lako mogu 
uočiti teža organska oštećenja i znaci zatajivanja 
srca, sa početnom ili razvijenom slikom dekompen- 
zacije. 

Iako su oštećenje i poremećaj u radu srca, u 
prvom redu, uzrokovani primarnim djelovanjem 
toksičnih tvari na srčani mišić, moramo dio toga: 

pripisati i nenormalnim uslovima, u kojima radi pri- 
marno oštećeno srce, a koje izaziva nefroza. 

Najopsežnije i najupadnije je oštećenje bubrega, 
do kojega dolazi kod izlučivanja otrovnih tvari iz 
organizma  mokraćom. Klinička slika, patološko- 
anatomski i histološki nalaz nas upućuju na to, da 
se ovdje radi o tubularnoj nefrozi, jer se primarne 
i najintenzivnije promjene odigravaju na tubulima, 
dok su glomeruli (barem u ranom stadiju) pošteđeni, 
ako se ne uzme u obzir patološki povećana propustlji- 
vost filtracione membrane glomerula za proteine 
krvne plazme. 

Poznato je, da su glavni simptomi tubularne 
nefroze proteinurija i poliurija. Ako je došlo do vrlo 
jakog oštećenja epitela tubula, do potpune destruk- 
cije većine bubrežnih tubula, onda će se javiti oli- 
gurija, odnosno anurija. Pošto smo mi u našim slu- 
čajevima trovanja takođe utvrdili proteinuriju i 
poliuriju, to ćemo se u daljnjem izlaganju osvrnuti 
na posljedice koje ovi simptomi izazivaju u obolje- 
lom organizmu. 

Proteinurija kod nefroze je, najvećim dijelom, 
uvjetovana prolazom krvnih bjelančevina kroz glo- 
merule, a manje propadanjem stanica tubula. Ovim 
putem može organizam za kratko vrijeme izgubiti 
mnogo bjelančevina. Uz proteinuriju, deproteiniza- 
ciju organizma pojačava i nedovoljna sinteza bje- 
lančevina krvi zbog gladovanja oboljelog grla. 

Jaka proteinurija (albuminurija) uzrokuje, da- 
kle, hipoproteinemiju krvi, a time i smanjen onko- 
tički, koloidalni tlak krvi, čiji su nosilac albumini. 
Zbog smanjenog onkotičkog tlaka krvi, jače i duže 
dolazi do izražaja njegov antagonist, mehanički tlak 
(arterijelni krvni pritisak), koji tjera tečnost iz ka- 
pilara. Zbog toga će se povećati kapilarno filtraciono, 

a smanjiti resorpciono područje, pa će doći do po- 
ke retencije tekućine u međutkivnim prostorima, 
. do edema. 

U našim slučajevima se vjerojatno radi baš o 
ovim, hipoonkotičkim, tj. nefrotičkim edemima. Ovi 
edemi, koji su inače kod konja veoma rijetki, nisu 
hidrostatski, kao kardijalni, nego se javljaju svuda, 
gdje je relativno mali otpor tkiva naglom izljevu te- 
kućine: prepucij, donji dio trbuha i grudi, okolina 
oka, retroperitonealno tkivo u okolini bubrega. Zbog 
istog razloga dolazi i do transudacije u tjelesne 
šupljine. 

Ova deproteinizacija organizma je vjerojatno 
uzrok i slaboj otpornosti otrovanih grla prema pre- 
hladi, infekciji. 

Moglo bi se predpostaviti, da je i primarno ošte- 
ćenje kapilara otrovnim tvarima jedan od faktora, 
koji uzrokuju pojavu edema, jer za to postoje izvje- 
sne indicije: pojave kopitne kočine, seroznog hepa- 
titisa i povećana propustljivost filtracione membra- 
ne glomerula. 

Drugi simptom, poliurija, se javlja kao poslje- 
dica smanjene ili uništene sposobnosti tubula da re- 
apsobiraju vodu i druge supstancije iz primarnog 
urina koji nastaje filtracijom plazme u glomerule. 
Pošto je kod bolesnih grla općenito smanjen prohtjev 
za vodom, a teško bolesna grla uopće ne piju, to i 
ovo (uz poliuriju) sa jedne strane, i kasniji bijeg teč- 
nosti u međutkivne prostore i tjelesne šupljine, sa 
druge strane, dovodi do opće dehidratacije organi- 
zma, a u prvom redu do smanjenja krvne plazme, do 
hemokoncentracije. Tako je, naprimjer, kod nekih 
grla hemoglobin bio 140% po Sahliju. Ovi poreme- 
ćaji još više otežavaju rad već primarno oštećenog 
srca, koje na koncu može i zatajiti. Vrlo brzo mršav- 

ljenje većine grla se može objasniti, osim hipoprote- 
inemijom, i dehitratacijom organizma zbog jake po- 
liurije, koja dovodi do izvlačenja tečnosti iz krvnog 
optoka, međutkivnih prostora i samih stanica. Već 
smo naveli, da je kod pokusnog grla količina mokra- 
će bila — u toku šest dana bolesti — izrazito veća 
od unijetih količina vode, što bi govorilo u prilog 
ovom mišljenju. 

. Što se tiče polakizurije, mišljenja smo da nju, 
osim poliurije, donekle uvjetuje i kataralna upala 
mokraćnog mjehura koju uzrokuje lokalno djelova- 
nje toksičnih tvari u mokraći. Zbog toga se i ne može 
sa sigurnošću tvrditi, osobito kod istovremene po- 
jave opsežnih edema i transudacije u tjelesne šuplji- 
ne, da je polakizurija kroz cijeli tok bolesti zaista 
praćena poliurijom. Može se predpostaviti da poli- 
urija slabi ili nestaje u periodu, kada se (uz smanjeni 
dovod vode u organizam) tečnost izlijeva i u tkivne 
međuprostore i tjelesne šupljine. 

Patogenezu kroničnog toka bolesti i posljedica, 
koje bolest ostavlja, tumačimo kroničnim, dijelom 
ireverzibilnim promjenama na sluznici želuca i cri- 
jeva, srcu, jetri, a najviše na bubrezima. 

Razmatrajući kliničku sliku i patološko-anatom- 
ski nalaz kod otrovanih grla, često smo razmišljali 
o tome, od čega uginjavaju grla poslije akutnog toka 
bolesti: da li od zatajivanja srca, ili zbog intoksika- 
cije organizma poslije potpune insuficijencije bu- 
brežnih funkcija? 

Za sada smo mišljenja, da ova grla uginjavaju 
u prvom redu zbog zatajivanja primarno oštećenog 
Srca u izrazito nenormalnim uslovima njegovog ra- 
da, koje je u vezi sa akutnom nefrozom. U prilog 
ovog mišljenja bi govorilo slijedeće: 1. klinička slika 
dekompenzacije srca pred uginuće i patološko-ana- 

tomski nalaz, koji za to govori (promjene na Srcu, : 
punokrvnost parenhimatoznih organa i edem pluća); 
2. polakizuruja, a vjerojatno i poliurija, za cijelog 
akutnog toka bolesti (ako se uopće može poliurija 
objektivno utvrditi polakizurijom i jačinom mlaza 
kod mokrenja). 

Mogućnost uginuća i zbog drugog uzroka, tj. 
zbog insuficijencije bubrežnih funkcija, treba pro- 


ovjeriti u daljnjim biokemijskim istraživanjima. 


LIJEČENJE I POSTUPAK SA OBOLJELIM 
GRLIMA 


Praksa nas je uvjerila, da se nesistematskim da- 
vanjima kardijaka, analeptika, kalcija, raznih lak- 
sansa i diuretika ne može bitno utjecati na tok 
bolesti, a ponekad se samo škodi. 

Tako smo, naprimjer, uočili, da grla uopće teško 
podnose obične i/v injekcije kalcija, strofantina, 
odnosno da je takova aplikacija i bez koristi, jer 
grla izdašno mokre već za vrijeme apliciranja lijeka 
ili odmah poslije toga. Slično je i sa glukozom. Zato 
smo došli do zaključka, da sve i/v aplikacije treba 
vršiti u vidu stalnih infuzija kap po kap (50—60 
kapi u minuti). 

U toku stjecanja iskustava u liječenju oboljelih 
grla sastavili smo i privremenu šemu liječenja, koja 
se sastojala iz dijetalne ili umjetne ishrane, p/o 
aplikacije nosnom sondom 2—3 puta na dan 100— 
200,0 svježeg pekarskog kvasca, i/v infuzije kap po 
kap dva puta na dan po 15-—20, o calcium boroglu- 
conicum i 50,0 glukoze (sve u 20% otopini), te i/m 
aplikacije jedanput na dan 10 cem »Plivit-C« (C-vi- 
tamin). Upoređuje li se postotak uginulih grla sa 

brojem oboljelih prije primjene ove terapije (43%) 
i sa onim poslije primjene (od 36 bolesnih grla ugi- 
nulo je svega šest beznadnih, kasno terapiranih slu- 
čajeva), onda bi se moglo donekle zaključiti, da je 
i ova terapija nešto tome pripomogla. Napominjemo, 
da je prije njene primjene uginjavalo svako grlo 
koje je imalo edeme. Ako ne išta drugo, ona je po- 
tisnula onaj teški osjećaj bespomoćnosti, koji nas je 
do tada obuzimao u susretu sa otrovanim konjima. 

U nastavku ćemo dati našu šemu liječenja 
otrovanih grla, imajući u vidu naše glavne postavke 
o patogenezi bolesti: hipoproteinemiju i dihidrataciju 
organizma, te katar želuca i crijeva i oštećenje srca. 

1. Uskratiti svaku kabastu hranu (sijeno, slamu), 
koja sadrži vučju stopu. Ne smije se davati ni hrana 
iz koje je »izdvojena« ova biljka; 

2. Dobro je, odmah poslije uskraćivanja hrane 
sa vučjom stopom, dati grlu blagi laksans (srednje 
soli, biljno ili parafinsko ulje, 1 kg pekarskog kvasca 
sa mnogo vode), kako bi se proljevom eliminirao dio 
neresorbiranih toksičnih tvari. Smatramo da je da- 
vanje diuretika u ovu svrhu nepotrebno i štetno, jer 
svaki diuretik oštećuje tubule bubrega; 

3. Mirovanje i topao, zračan smeštaj je prvi 
uslov za uspjeh u terapiji. Svako pokretanje pješke, 
a kod teških slučajeva i transportnim sredstvima, 
nije indicirano, jer još više opterećuje oštećeno srce, 
koje i onako radi u nenormalnim uslovima. Tako su 
poslije marša od 10—30 km isti dan uginula četiri 
grla, koja prije toga nisu pokazivala tešku kliničku 
sliku bolesti (utvrđen je samo slabiji apetit, umje- 
rena mršavost i edem prepucija), a jedno grlo je 
uginulo za vrijeme transportovanja na kamionu. 
Najbolje je bolesna grla stacionirati u istom mjestu, 
gdje su oboljela, jer im je mirovanje prijeko'potrebno. 

Grlima, koja često iili stalno leže, obezbijediti 
naročito prostran i mek ležaj; 

4. Nikako se ne smije dopustiti, da grla gladuju 
zbog toga, što neće da jedu sijeno i zob. Dijetalsku 
ishranu, davanje bjelančevinaste hrane (djetelina, 
mekinje, zob priređena na razne načine, obrano mli- 


jeko u prahu, kvasac, itd.) smatramo najvažnijim u: 


terapiji ove bolesti. Ako grlo ne će samo da jede 
zelenu travu, plodine i drugo, treba ga hraniti po- 
moću nosne sonde (oprez kod sondiranja!) raznim 
napojima, čorbama i čajevima, uobičajenim kod ka- 
tara probavnog trakta, imajući stalno u vidu velike 
potrebe organizma za bjelančevinom. Dobro djeluje 
davanje svježeg pekarskog kvasca u već navedenoj 
dozi, jer kvasac obiluje kvalitetnim animalnim bje- 
lančevinama, B i C vitaminom. vjerojatno. preven- 
tivno smanjuje sklonost ka retardaciji sadržaja u 
debelim crijevima, a kvaščeve gljivice priječe razvoj 
saprofitske flore u probavnom traktu. 

Grlima koja očito uzimaju premale količine 
vode, ili uopće ne piju, treba davati vodu u vidu 
napoja, čajeva ili mlačne vode sa 1—2% soli i hra- 
niti ih vodenastim krmivima. U ovome ne treba ni 
pretjerivati, osobito ako već postoje edemi i hidrops; 

5. Ako je potrebno terapirati oštećeno srce, onda 
se pri tome treba čuvati jakih sredstava (kao što je 
strofantin, kalcij, velike doze digitalisa), jer dege- 
nerirani miokard slabo reagira na svaku aktivniju 
terapiju, i jaka sredstva mogu štetno djelovati na 
njega. Prema potrebi, može se i/v aplicirati glukoza, 
i/m 500—800 miligrama aneurina, male doze digi- 
talis preparata (ali ne p/o, jer će lokalno dražiti već 
oštećenu sluznicu 'želuca!); 

6. Od lijekova najviše značenja pridajemo i/v 
kapljičnim infuzijama 20%  (hipertonične) otopine 

glukoze (ukupno 100—200,0 glukoze odjednom) dva 
puta na dan. Davanjem glukoze se donekle nadokna- 
duje njen gubitak mokraćom, parenhimatozni organi 
(osobito jetra i srce) dobijaju važan energetski ma- 
terijal, koji mogu odmah upotrebiti, a njena hiper- 


tonična otopina nadoknađuje izgubljenu vodu i koči . 


transudaciju iz kapilara u tkivne međuprostore. 

Glukozi se mogu dodavati manje količine kalcija 
(najviše oko 20, o calcium borogluconicum odjedanput 
u 20% otopini), kako bi se smanjila propustljivost 
kapilara i tako simptomatski spriječavala pojava i 
širenje edema. Doze kalcija ne smiju biti prejake 
zbog oštećenog srca. Ne smije se davati kalcij isto- 
vremeno sa preparatima digitalisa, jer na srce dje- 
luju sinergetično, nego barem 2—3 dana poslije toga! 

Glukozu, kalcij, kvasac treba davati najmanje 
desetak dana, odnosno do stanja, u kojemu terapija 
više nije potrebna; 


7. Nastale komplikacije (aseptički pododerma- 
titis, opstipacija) se liječe na već uobičajeni način; 

8. Kod kroničnog toka bolesti i liječenja poslje- 
dica, principi liječenja su, uglavnom, isti. Naravno, 
ovim grlima treba u prvom redu obezbijediti dobru 
i krepku hranu, topao smještaj, mirovanje, a kasnije 
i šetanje, ispašu, te postepeno privikavanje na rad. 


Ovakav način postupka i terapije bolesnih grla 
je dosta skup i traži mnogo zalaganja i truda od ve- 
terinara i pomoćnog osoblja, ali, za uzvrat, on sma- 
njuje broj direktnih i indirektnih gubitaka od tro- 
vanja, pa nam se uložena sredstva i trud ipak obilato 
isplate. Liječenje treba početi što prije kod svih 
grla, ne čekajući da se razvije teška klinička slika 
trovanja. U protivnom, uspjesi liječenja će biti 
mnogo manji. 

Dišni organi " = 
Kardiovaskularni sistem — 

Probavni organi —- ra pa 


Mokraćni organi — i 

Spolni organi => šk = m aš izera(EA 
Organi za kretanje — — aa 
Nervni sistem => = => 5 
Krv —_ > o oo +. o— > do — 








Tok bolesti ži, 1 s i A i TE asi 
Prognoza bolesti —> — — —_ —_—_ oO > 
Patološko-anatomske promjene —— o 
Dijagnoza = e 2 hh m st ea tć 
Patogeneza 
Liječenje i postupak sa oboljelim grlima. — — — 
Literatura — — 

